Federación Espanyola d'Esperanto

A Federación Espanyola d'Esperanto (en esperanto Hispana Esperanto-Federacio, HEF) ye una asociación independient y sin animo de lucro, que tien l'obchectivo d'a promoción en Espanya d'a luenga internacional esperanto.

 Historia  
Fue fundada en 1947, dimpués d'o parentesi creyau por a guerra civil, y a suspensión d'actividaz oficials relacionadas con o esperanto que suposó a desaparición de l'antiga Asociación Espanyola d'Esperanto.

HEF agrupa tanto esperantistas individuals como grupos locals u rechionals. A la vegada, ye un miembro colectivo de l'Asociación Universal d'Esperanto (Universala Esperanto-Asocio), con seu en a ciudat de Rotterdam (Países Baixos). HEF disposa d'una sección chovenil, dita Hispana Esperantista Junulara Societo (HEJS).

A Federación proporciona información sobre a luengua esperanto, publica material informativo, edita libros y realiza atras actividaz culturals. Trimestralment publica a revista Boletín.

También esparde a cultura espanyola en medios esperantistas internacionals. L'asociación se refirma en a Fundación Esperanto, pa obchectivos financiers y informativos.

HEF organiza toz os anyos un Congreso Espanyol d'Esperanto, a on se realizan actividaz culturals y d'ocio, y se practica a luenga. Tamién se publica un Boletín, completament en esperanto, d'información pa os socios. Boletín Atros servicios son a coordinación de cursos a distancia y a distribución de libros en esperanto u pa aprender l'idioma. Libroservo

 Se veiga tamién 
 Fundación Esperanto
 Hispana Esperantista Junulara Societo
 Federación Esperantista Catalana
 Asociación Catalana d'Esperanto
 SAT en Hispanio (SATeH)

 Enlaces externos 
  Pachina web oficial d'a HEF

 Referencias 

Categoría:Esperanto